
[bookmark: _Toc426552205][bookmark: _Toc526409849][bookmark: _Toc23308927]TYÖTEHTÄVÄT

Työtehtävät työpaikkajaksolla:
· Toimii yhteistyössä lapsen ja perheen kanssa
· Huomioi toiminnassaan perheiden arvoja, kulttuureja ja katsomuksia
· Tukee vanhemmuutta sekä edistää perheen hyvinvointia ja osallisuutta
· Suunnittelee ja toteuttaa perheiden kanssa tehtävää yhteistyötä
· Toimii moniammatillisessa ja monialaisessa yhteistyössä sekä ohjaa perheitä palveluiden käytössä
· [bookmark: _Toc526409850][bookmark: _Toc288489010][bookmark: _Toc219690634]Arvioi ja kehittää omaa toimintaansa
OHJEET OPISKELIJALLE


ESIMERKKI AIKATAULUSTA
[bookmark: _Toc190495520][bookmark: _Toc343095955]



TAVOITTEET
Laadi itsellesi tavoitteet työpaikkajaksoa varten. Palauta tavoitteet ennen työpaikalle lähtemistä ohjaavalle opettajalle Pedanettiin ja työpaikkaohjaajalle ensimmäisenä työpäivänä.

TYÖSKENTELYYN OSALLISTUMINEN
Osallistu aktiivisesti ja oma-aloitteisesti työtiimin jäsenenä päivittäisen toiminnan suunnitteluun, toteuttamiseen ja arviointiin. Harjoittele vanhempien kohtaamista ja moniammattilista sekä monialaista yhteistyötä työpaikan käytänteiden mukaisesti. Huomioi työskentelyssäsi työpaikan tarpeet ja mahdollisuudet.


VANHEMPIEN KOHTAAMINEN
Harjoittele vanhempien kohtaamista päivittäin eteistilanteissa. Voit keskustella vanhempien kanssa esimerkiksi seuraavista asioista:
· edellisen päivän/ viikonlopun/ aamun kuulumiset
· arjen sujuminen kotona ja päiväkodissa
· lapsen ikätasoon liittyvä kehittyminen
· ajankohtaiset tiedotusasiat
· vanhempien esille tuomat asiat

MONIAMMATILLINEN JA MONIALAINEN YHTEISTYÖ
Selvitä mitä moniammatillinen ja monialainen yhteistyö on ja miten se toimii työympäristössäsi.
· keitä moniammatilliseen tiimiin kuuluu ja millaista monialaista yhteistyötä tehdään?
· miten huomioidaan verkostoyhteistyön periaatteet?
· mitä keskeisiä perheen auttamis- ja tukijärjestelmiä on tarjolla ja mikä niiden merkitys on lapsen ja perheen hyvinvoinnille?
· miten lapsia ja perheitä ohjataan palveluihin?
Kirjoita moniammatillisesta ja monialaisesta yhteistyöstä raportti (pituus 1 sivu, fonttikoko 11-12, riviväli 1 - 1,15). Voit käyttää raporttia osana näytön kirjallista aineistoa. Palautus viimeistään kaksi arkipäivää ennen näytön arviointia! 

NÄYTTÖ

AMMATTITAIDON OSOITTAMISTAVAT
[bookmark: _Toc513468822]Opiskelija osoittaa ammattitaitonsa näytössä käytännön työtehtävissä toimimalla varhaiskasvatuksen tai perhetoiminnan ympäristössä perheiden kanssa tehtävän yhteistyön sekä moniammatillisen ja monialaisen yhteistyön tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

VALMISTAUTUMINEN NÄYTTÖÖN
Työpaikkajakson aikana osallistu aktiivisesti ja omatoimisesti toiminnan suunnitteluun ja toteutukseen. Näytä motivaatiosi oppia uusia asioita, kokeile uusia työmuotoja ja ole rohkeasti mukana erilaisissa vuorovaikutustilanteissa. 
Osaamisen osoittamisen suunnitelma: Kirjoita suunnitelma ja siihen liittyvät tehtäväsi tavoitteineen valmiiksi niin, että voit esitellä ne hyvissä ajoin ennen varsinaista näyttöä. Tee mahdolliset muutokset ja viimeistelyt suunnitelmiin ja palauta ne näytön vastaanottajalle niin, että hän ehtii tarkistaa ne ennen näyttöä.
Näytön valmistelut: mahdolliset materiaalit, välineet, tilat, viime hetken varmistukset yms.

[bookmark: _Toc513468827]NÄYTÖN SUUNNITTELU
Näytöt järjestetään ensisijaisesti työpaikalla järjestettävän koulutuksen yhteydessä, jotta opiskelija pääsee osoittamaan osaamistaan aidossa työympäristössä. Työelämässä oppimisen alkupuolella opiskelijalle varataan aikaa tutustua työyhteisöön, oppia uusia taitoja ja harjaantua jo opitussa. Kun asiat on opittu, opiskelijan työskentelyä arvioidaan hänen toimiessaan työpaikan tavanomaisissa tehtävissä. 
Näytön toteuttamiselle ei ole asetettu mitään ajallista määrää. Näytön kesto riippuu tehtävästä työstä; erilaiset tehtävät edellyttävät eripituisia työskentelyaikoja. Oleellista on, että opiskelijan osaamisesta saadaan luotettavaa tietoa, jonka perusteella arvosana osaamisesta voidaan antaa. Näytön kesto voidaan sopia opiskelija- ja työpaikkakohtaisesti siten, että sen jälkeen, kun opiskelijalla on ensin ollut mahdollisuus oppia sovitut, tutkinnon ammattitaitovaatimusten mukaiset asiat, opiskelija voi osoittaa osaamistaan sovitun ajanjakson aikana. Näyttö on lastenohjaajaopiskelijoilla usein ollut viikon mittainen. Osan näyttötehtävistä voi tarvittaessa suorittaa aiemminkin kuin viimeisellä viikolla.
Opiskelija suunnittelee näytön yhdessä työpaikkaohjaajan ja opettajan kanssa henkilökohtaista osaamisen osoittamisen suunnitelmaa apuna käyttäen. Suunnitelmaan kirjataan konkreettisesti, miten ja mitä työtehtäviä tehden opiskelija aikoo näyttää osaamisensa. Osaamista voi näyttää myös suullisesti esimerkiksi työpaikkaohjaajan kanssa keskustellen tai kirjallisesti pienten raporttien muodossa.
Näytön suunnittelun tarkoituksena on selkiyttää opiskelijalle mitä osaamista näytössä arvioidaan ja mitä kriteerejä arvioinnissa käytetään. Suunnitteluun osallistuminen antaa opiskelijalle myös mahdollisuuden kehittää omia itsearviointitaitoja ja tehostaa opiskelua. Yhdessä suunnittelemalla voidaan myös välttää epäselvyyksiä ja väärinymmärryksiä.
Ohjatusta toiminnasta tehdään suunnitelmat ja koko näyttö kannattaa hahmotella viikkosuunnitelman muotoon. Näin työpaikkaohjaaja ja koko työyhteisö saa tiedon mitä opiskelija aikoo näytössä tehdä.  

TOIMINTAOHJEITA NÄYTTÖVIIKOLLE
Opiskelija osallistuu työpaikan päivittäiseen toimintaan näytön ajan sovitun työnjaon mukaisesti. 
Sovitut näyttötehtävät toteutetaan oman osaamisen osoittamisen suunnitelman mukaisesti ammattitaitovaatimukset ja arviointikriteerit huomioiden. 
Näytön aikana opiskelijan kannattaa tehdä päivittäin muistiinpanoja eli kirjata omia vahvuuksia ja kehittämisen kohteita suhteessa valtakunnallisiin tutkinnon osan arvioinnin kohteisiin ja kriteereihin. Tämä helpottaa itsearviointia!


AMMATTITAITOVAATIMUKSET
Toimintaa ohjaavan lainsäädännön, määräysten, suositusten ja ohjeiden noudattaminen
opiskelija
· noudattaa työympäristön perheiden kanssa tehtävää yhteistyötä ohjaavaa lainsäädäntöä, määräyksiä, suosituksia ja ohjeita
· toimii työympäristön arvojen ja eettisten periaatteiden mukaisesti
· noudattaa salassapito-, vaitiolo-, tietosuoja- ja tietoturvaohjeita
· noudattaa lastensuojelulain mukaista ilmoitusvelvollisuutta
· tuntee ja osaa toimia sosiaalihuoltolain huoli-ilmoituksen mukaisesti
· ottaa toiminnassaan huomioon lapsen edun ensisijaisuuden
· työskentelee turvallisuus- ja työturvallisuusohjeiden mukaisesti
· huolehtii työ- ja toimintakyvystään sekä luo osaltaan työhyvinvointia edistävää ilmapiiriä
Perheiden kanssa tehtävä yhteistyö
opiskelija
· osallistuu työnkuvansa ja vastuidensa mukaisesti perheiden kanssa tehtävään yhteistyöhön
· kohtaa huoltajat ja lähiverkoston arvostavasti ja yhdenvertaisesti
· toimii aloitteellisesti yhteistyössä huoltajien kanssa
· kannustaa huoltajia kasvatusyhteistyöhön, osallisuuteen ja vaikuttamiseen
· ottaa toiminnassaan huomioon perheiden moninaisuuden
· suunnittelee ja toteuttaa toimintaa lapsille ja perheille yhdessä työtiimin kanssa
· kannustaa lapsia ja huoltajia yhteisöllisyyteen ja vertaisvuorovaikutukseen
· käyttää perheiden kanssa tehtävässä yhteistyössä työympäristön menetelmiä ja välineitä
· käyttää digitaalisia välineitä, sovelluksia ja ympäristöjä työympäristön ohjeiden mukaisesti
Perheen hyvinvoinnin ja vanhemmuuden tukeminen
opiskelija
· työskentelee lapsen ja perheen elämäntilanteen ja yksilöllisten tarpeiden mukaisesti
· edistää toiminnallaan perheen voimavaroja
· tukee huoltajia lapsen kasvussa, kehityksessä, oppimisessa ja hyvinvoinnissa
· toimii mallina myönteisestä ja kannustavasta kasvatuksesta
· tukee lapsen ja huoltajan välistä vuorovaikutusta sekä vanhemmuuden iloa
· noudattaa huoltajien kanssa sovittuja käytäntöjä toimiessaan lasten kanssa
· tukee lapsen perheidentiteettiä ja perhesuhdetta
· toimii huolen puheeksi ottamisen ja varhaisen tuen käytäntöjen mukaisesti
· kohtaa ammatillisesti haastavassa elämäntilanteessa olevan lapsen ja perheen
· ehkäisee lapseen tai perheeseen kohdistuvaa kiusaamista, häirintää, syrjintää ja väkivaltaa sekä puuttuu niihin työympäristön käytänteiden mukaisesti
Perheen arvojen ja kulttuurisen osaamisen vahvistaminen
opiskelija
· edistää toiminnallaan moninaisuutta kunnioittavaa ilmapiiriä
· toimii mallina moninaisuuden myönteisessä kohtaamisessa
· edistää lapsen ja perheen kulttuurista ja katsomuksellista osaamista
· tarjoaa ideoita ja virikkeitä lapsen ja perheen arvopohdintaan
Monialaisessa yhteistyössä toimiminen
opiskelija
· toimii työnkuvansa ja vastuidensa mukaisesti moniammatillisessa työympäristössä
· hallitsee tiimityötaitoja työympäristön vaatimusten mukaisesti
· toimii työnkuvansa ja vastuidensa mukaisesti monialaisessa verkostossa
· noudattaa verkostoyhteistyön periaatteita
· käyttää työssään tietoa lapsiperhepalveluista
· hyödyntää työssään tietoa lapsen suojeluun liittyvistä käytänteistä



Osaamisen arviointi
Opiskelija

Tyydyttävä 1
· toteuttaa työn ohjeiden mukaisesti
· toimii yhteistyökykyisesti
· tarvitsee joissakin tilanteissa lisäohjeita
· hyödyntää työssä tarvittavaa perustietoa
· muuttaa toimintaansa saamansa palautteen mukaisesti
Tyydyttävä 2
· toteuttaa työn oma-aloitteisesti ja ohjeiden mukaisesti
· toimii yhteistyökykyisesti ja vuorovaikutteisesti
· tarvitsee vain harvoissa tilanteissa lisäohjeita
· hyödyntää työssä tarvittavaa tietoa tarkoituksenmukaisesti
· muuttaa toimintaansa saamansa palautteen ja omien havaintojen mukaisesti
Hyvä 3
· toteuttaa työkokonaisuuden itsenäisesti
· toimii yhteistyökykyisesti ja aloitteellisesti vuorovaikutustilanteissa
· selviytyy tavanomaisista ongelmanratkaisutilanteista
· hyödyntää työssä tarvittavaa tietoa monipuolisesti
· arvioi suoriutumistaan realistisesti
Hyvä 4
· suunnittelee ja toteuttaa työkokonaisuuden itsenäisesti
· toimii yhteistyökykyisesti ja rakentavasti vuorovaikutustilanteissa
· selviytyy ongelmanratkaisutilanteista hyödyntäen monipuolisia ratkaisutapoja
· soveltaa työssä tarvittavaa tietoa monipuolisesti ja perustellusti
· arvioi suoriutumistaan realistisesti sekä tunnistaa vahvuuksiaan ja kehittämisen kohteitaan
Kiitettävä 5
· suunnittelee ja toteuttaa työkokonaisuuden itsenäisesti ottaen huomioon muut toimijat
· toimii yhteistyökykyisesti ja rakentavasti haastavissakin vuorovaikutustilanteissa
· soveltaa työssä tarvittavaa tietoa ongelmanratkaisutilanteissa monipuolisesti ja kriittisesti
· esittää työhön ja toimintaympäristöön liittyviä perusteltuja kehittämisehdotuksia
· arvioi suoriutumistaan realistisesti ja esittää perusteltuja ratkaisuja osaamisensa kehittämiseen
· ymmärtää oman työnsä merkityksen osana laajempaa kokonaisuutta


ENNEN TYÖPAIKKAJAKSOA


1. VIIKKO


SEURAAVAT VIIKOT


Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Työskentely sovitun työnjaon mukaisesti


NÄYTTÖ


Näytön toteuttaminen suunnitellun mukaisesti


Yhteydenotto työpaikkaan


Osallistuminen työelämässä oppimisen perehdytykseen


Mahdollinen tutustumiskäynti työpaikkaan


Oppimisen palaute yhdessä työpaikkaohjaajan kanssa


Mahdollisen näyttöön liittyvän kirjallisen materiaalin tekeminen


Valmistautuminen arviointikeskusteluun


Näytön valmistelut














Oma esittely ilmoitustaululle ja esittäytyminen vanhemmille!


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Sovittujen tehtävien tekeminen

